钦定古今图书集成/历象汇编/庶征典/第087卷 > 宋
## 钦定古今图书集成/历象汇编/庶征典/第087卷 > 宋

### 文帝元嘉二年夏旱

按《宋书文帝本纪》。不载。　按《五行志》云云。　按《范泰
传》，泰景平初加位特进致仕。元嘉二年，表贺元正，并
陈旱灾，曰：“元正改律，品物惟新。陛下藉日新以畜德，
仰乾元以履祚，吉祥集室，百福来庭。顷旱魃为虐，亢
阳愆度，通川燥流，异井同竭。老弱不堪远汲，贫寡单
于负水。租输既重，赋税无降，百姓怨咨。臣年过七十，
未见此旱。阴阳并隔，则和气不交，岂惟凶荒，必生疾
疫，其为忧虞，不可备序。雩禜之典，以诚会事；巫祝常
祈，罕能有感，上天之谴，不可不察。”汉东海枉杀孝妇，
亢旱三年，及祭其墓，澍雨立降，岁以有年。是以卫人
伐邢，师兴而雨。伏愿陛下式遵远猷，思隆高构，推忠
恕之爱，矜冤枉之狱，游心下民之瘼，厝思“幽冥之纪令谤木竖阙，谏鼓鸣朝，察刍牧之言，总统御之要，如
此则苞桑可系，危机无兆，斯而灾害不消，未之有也。”
故夏禹引百姓之罪，殷汤甘万方之过，太戊资桑谷
以进德，宋景藉荧惑以修善，斯皆因败以转成，往事
之昭晰也。循末俗者难为风，就正路者易为雅。臣疾
患日笃，夕不谋朝，会及岁庆，得一闻达，微诚少亮，无
恨泉壤。承违圣颜，拜表悲咽。

元嘉三年秋，旱。

按：《南史文帝本纪》云云。

元嘉四年秋，京都旱。

按《宋书文帝本纪》。不载。　“按《五行志》”云云。

元嘉八年，旱。

按：《宋书文帝本纪》：“八年六月闰月，扬州旱。乙巳，遣侍
御史省狱讼，申调役。”

按：《南史文帝本纪》，八年“三月，大雩。夏六月乙丑，大赦。
旱，故又大雩。”

元嘉十九年，旱。

按《宋书文帝本纪》。不载。　按《五行志》。“十九年，南兖、豫
州旱。”

元嘉二十年，旱。

按《宋书文帝本纪》。“元嘉二十年，诸州郡旱伤稼，民大
饥。遣使开仓赈恤，给赐粮种。”　按《五行志》：“二十年，南
兖、豫州旱。”

元嘉二十七年，旱。

按《宋书文帝本纪》。不载。　按《五行志》。二十七年八月
不雨。至二十八年三月时索虏南寇。

元嘉二十八年，旱。

按《南史文帝本纪》：“元嘉二十八年三月，大旱。”

### 孝武帝大明七年旱

按：《宋书孝武帝本纪》，七年八月诏曰：“昔匹妇含怨，山
燋北鄙；孀妻哀恸，台倾东国。良以诚之所动，在微必
著；感之所震，虽厚必崩。朕临察九野，志深待旦，弗能
使烂然成章，各如其节。遂令炎精损河，阳偏不施。岁
云不稔，咎实朕由。太官供膳，宜从贬撤。近道刑狱，当
亲料省。其王畿内及神州所统，可遣尚书与所在共
讯，畿外诸州，委之刺史，并讯省律令，思存利民。其考
谪贸袭，在大明七年以前，一切勿治。尤弊之家，开仓
赈给。”九月乙卯，诏曰：“近炎精亢序，苗稼多伤，今二麦
未晚，甘泽频降，可下东境郡，勤课垦植，尤弊之家，量
贷麦种。”八年二月壬寅，诏曰：“去岁东境偏旱，田亩失
收，使命来者，多至乏绝。或下穷流穴，顿伏街巷，朕甚
闵之。可出仓米付建康、秣陵二县，随宜赡恤。若温拯
不时，以至捐弃者，严加纠劾。”按《前废帝本纪》，“是岁
东诸郡大旱，甚者米一升数百，京邑亦至百馀，饥死
者十有六七。”　按《五行志》，“孝武帝大明七年，东诸郡
大旱，民饥死者十六七。先是，江左以来，制度多阙。孝
武帝立明堂，造五辂。是时”大发徒众，南巡校猎，盛自
矜大，故致旱灾。

大明八年，大旱。

按《南史宋前废帝本纪》，“大明八年闰五月，即皇帝位。
去岁及是岁，东诸郡大旱，甚者米一斗数百，都下亦
至百馀，饥死者十六七。”

### 后废帝元徽元年八月京都旱

按《宋书后废帝本纪》，“元徽元年八月，京师旱。甲寅，诏
曰：‘比亢序骞度，留熏燿晷，有伤秋稼，方贻民瘼。朕以
眇疚，未弘政道，囹圄尚繁，枉滞犹积，夕厉晨矜，每恻
于怀。尚书令可与执法以下，就讯众狱，使冤讼洗遂，
困弊昭苏。颁下州郡，咸令无壅’。”